-Բայց իրականում քիթս ծակեցի, որովհետև դա արգելված էր: Հասկանո՞ւմ ես ինձ: Ավանդական ընտանիքից ես, փիրսինգի մասին խոսք գնալ չէր կարող: Դե որ այդպես է, ես էլ իմ գործն իմ ձեռքով արեցի: Բայց հիմա այլ ժամանակներ են: Դրա համար էլ այստեղ ենք: Այս արվեստանոցում հաճախորդներին խորհուրդներ ենք տալիս, առաջարկություն անում, երբեմն հրաժարվում ենք նրանց ցանկություններից, բայց երբեք չենք քննադատում: Երբեք չենք հարցնում՝ ինչու: Կյանքում դա շատ շուտ եմ սովորել: Եթե մարդկանց քննադատես, նրանք կգնան և ի հեճուկս քեզ՝ իրենց իմացածը կանեն: